વાડની વચ્ચોવચથી કપડા સરખા કરતા કરતાં બહાર નિકળતા નાનીયા અનેતેની નવી પત્ની સુમસામ ખેતરમાં અચાનક જ સામે માંને જોઇને ડઘાઇ ગયા. ભગાબાપાનોયુવાન દિકરો આખો તાલ પામી ગયો હોવાથી મોં ફેરવીને ખી ખી કરતો હસ્યો . . . અનેનરબદામાંને કાળ ચડી ગયો . . . બાજુમાં જ ડાહ્યા ડમરા થઇને ઉભેલા સુરેશને ઉંધાહાથની એક અડબોથ મારી. સુરેશ પડ્યો ખેતરના ધોરીયામાં . . . સુરેશને પોતાનો શું વાંકછે એ તો ન સમજાયું પણ એટલું જરૂર સમજી ગયો કે આજે તેની અભુતપૂર્વ ધોલાઇ થવાની છે. આજ્ઞાન લાધતા જ તેણે ધોરીયામાંથી ઉભા થઇને ઘર ભણી દોટ મુકી પરંતુ ધોરીયાના કાદવનાલીધે બે ત્રણ વાર લપસી પડ્યો. સુરેશ હવે હાથમાં નહી આવે એ વાતની પ્રતીતિ થતાં જ નરબદામાંએધોરીયાના કાંઠે પડેલો એક નાનો પણ વજનદાર પથ્થર ઉંચકી અનેનાસવાનો પ્રયત્ન કરી રહેલા સુરેશ તરફ ફેંક્યો. પાછુ જોતા જોતા નાસી રહેલો સુરેશખરેખર તો પથ્થરના રસ્તામાં હતો જ નહીં, પણ પોતાના તરફ ફેંકાઇ રહેલાપથ્થરની બીકમાં તેણે ઉલ્ટી છલાંગ લગાવી. આ છલાંગે તેને સીધો પથ્થરના રસ્તામાં લાવીદીધો !